Os tudesquismos (en italián tedeschismi), son as parolas que dentran a fer parti d'o lexico de l'italián dende l'alemán a partir d'o sieglo X y son alto u baixo 700 parolas. Beluns dentroron en o sieglo XIII: en o periodo de conflicto entre ilesia y imperio dentroron a fer parti d'o lexico de l'italián os termins guelfo y ghibellino. En o sieglo XVI dentran termins melitars como archibugio y parolas como lanzichenecco y brindisi (adaptación d'a esprisión alemana bring dir's, ye decir "te lo traigo" (o vaso)). A mayor parti d'os chermanismos dentroron a fer parti de l'italián en o sieglo XIX: en l'ambito politico, d'as sciencias (dinamo, enzima, entropia), d'a psicolochía (psicosi, autismo) y d'a guerra (Bunker, Lager).